《题望海亭亭在乌石山之阳平章燕公所建》
明代·郑潜

瀚海苍茫际远空，危亭极目兴无穷。潮平五虎风涛壮，波撼三山地势雄。

华构入云嘘蜃气，金樽邀月咽龙宫。登临又喜楼船近，心逐川流日夜东。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。